DISNEYLAND/BARBIZON/FONTAINEBLEAU/ΝΟΡΜΑΝΔΙΑ
Συγκέντρωση στο αεροδρόμιο και αναχώρηση για το Παρίσι. Θα αρχίσουμε την περιήγηση από το πιο αντιπροσωπευτικό αξιοθέατο, τον Πύργο του Άιφελ. Θα περάσουμε από την πλατεία του αστέρα, στο μέσο της οποίας φιλοξενείται η Αψίδα του θριάμβου, αφετηρία της λεωφόρου των Ηλυσίων Πεδίων. Θα δούμε το μικρό και μεγάλο παλάτι, θα διασχίσουμε τη γέφυρα του Αλεξάνδρου Γ’, θα θαυμάσουμε το μνημείο των απoμάχων και τον τάφο του Ναπολέοντα Βοναπάρτη. Φτάνοντας στην πλατεία Ομονοίας θα δούμε τον οβελίσκο του Λούξορ, τις φοντάνες του Bernini, τον κήπο του Κεραμεικού και το γαλλικό κοινοβούλιο. Θα περάσουμε από το ναό της Μαρίας της Μαγδαληνής, την όπερα Garnier, την πλατεία Βαντόμ. Στη συνέχεια θα διασχίσουμε τον προαύλιο χώρο του περίφημου μουσείου του Λούβρου. Ακολουθώντας τον ποταμό Σηκουάνα θα οδηγηθούμε προς το νησάκι της πόλης όπου φιλοξενείται η λαβωμένη, αλλά πάντα επιβλητική Παναγία των Παρισίων. Θα συνεχίσουμε με το πανεπιστήμιο της Σορβόνης για να φθάσουμε στο Πάνθεον. Ακολούθως θα θαυμάσουμε τους κήπους και τα ανάκτορα του Λουξεμβούργου. Έπειτα θα οδηγηθούμε στη γειτονιά Σαιν Ζερμαίν με τα δημοφιλή καφέ ντε Μαγκό και ντε Φλορ και θα καταλήξουμε στο μουσείο Ορσαί. Τακτοποίηση στο ξενοδοχείο, χρόνος ελεύθερος για ξεκούραση και για βόλτα στη γαλλική πρωτεύουσα.
ΠΑΡΙΣΙ - ΛΟΥΒΡΟ - ΒΕΡΣΑΛΛΙΕΣ - ΜΟΥΣΕΙΟ ΑΡΩΜΑΤΩΝ FRAGONARD - PARIS BY NIGHT
Πρωινό και αναχώρηση για το μουσείο του Λούβρου. Θα έχουμε τη δυνατότητα να θαυμάσουμε μοναδικά εκθέματα από διαφορετικές περιόδους και πολιτισμούς. Αφροδίτη της Μήλου, Νίκη της Σαμοθράκης και Μονα Λίζα αποτελούν τρία από τα πιο ηχηρά ονόματα του μουσείου ανάμεσα σε 35.000 άλλα. Αναχώρηση για το προάστιο των Βερσαλλιών. Θα περπατήσουμε στους κήπους των ανακτόρων που θα μας μεταφέρουν σε άλλες εποχές. Όποιος επιθυμεί να επισκεφθεί το εσωτερικό του παλατιού θα έχει την ευκαιρία να θαυμάσει την Αίθουσα των Κατόπτρων, τα ιδιαίτερα διαμερίσματα του Λουδοβίκου του 14ου και τα διαμερίσματα της Μαρίας Αντουανέτας. Τέλος, θα επισκεφθούμε το μουσείο - εργαστήριο αρωμάτων Fragonard για να μυηθούμε στα μυστικά της αρωματοποιίας. Επιστροφή στο ξενοδοχείο. Για το απόγευμα για όσους επιθυμούν προαιρετικά, μπορούν να συμμετέχουν στο Paris By Night Τour. Θα απολαύσουμε μια μαγευτική κρουαζιέρα στο Σηκουάνα, θα δούμε τα κυριότερα αξιοθέατα της πόλης και θα ανακαλύψουμε τη μυστηριακή ατμόσφαιρα στο βραδινό Παρίσι. Στη συνέχεια ανάβαση στο λόφο της Μονμάρτης, όπου κυριαρχεί η βασιλική Σακρ Κερ, η πλατεία των υπαίθριων ζωγράφων και η οικία του Σαλβατόρ Νταλί. Επιστροφή στο ξενοδοχείο.
ΠΑΡΙΣΙ - BARBIZON (60 χλμ.) - FONTAINEBLEAU (10 χλμ.) - ΠΑΡΙΣΙ (70 χλμ.) ΠΛΑΤΕΙΑ ΒΑΣΤΙΛΗΣ - ΣΥΝΟΙΚΙΑ ΜΑΡΑΙ
Πρωινό και ξεκινάμε για την εκδρομή μας στα πέριξ του Παρισιού. Αρχικά θα επισκεφθούμε το γραφικό χωριό του Barbizon. Χρόνος ελεύθερος για να περπατήσουμε στα γραφικά καλντερίμια. Στη συνέχεια αναχώρηση για την πόλη Fontainebleau με το ομώνυμο ανάκτορο, ένα εντυπωσιακό οικοδόμημα στο οποίο κατοίκησε για ένα διάστημα και ο Ναπολέων Βοναπάρτης. Χρόνος ελεύθερος για επίσκεψη στο παλάτι και για να θαυμάσουμε την υπέροχη φύση που το περιβάλει. Επιστροφή στο Παρίσι για να γνωρίσουμε την Πλατεία της Βαστίλης. Στη συνέχεια θα περιπλανηθούμε στην πανέμορφη συνοικία Μαραί που περικλείει την πλατεία Βοζ με το σπίτι του Βίκτωρος Ουγκώ. Επιστροφή στο ξενοδοχείο.
Πρωινό και αναχώρηση για την υπέροχη Νορμανδία, για όσους το επιθυμούν, προαιρετικά. Πρώτος σταθμός η παραμυθένια Ντoβίλ, παλιό αριστοκρατικό θέρετρο όπου σώζονται εξαίσια σπίτια. Περπατήστε στα γραφικά σοκάκια της πόλης και επισκεφθείτε την σκεπαστή αγορά, όπου κανείς μπορεί να βρει τοπικά προϊόντα. Στη συνέχεια, διασχίζοντας την Τρουβίλ, θα πάρουμε την Cote Fleurie, μέσα από μια καταπράσινη διαδρομή και θα φθάσουμε στο ψαράδικο χωριό των Βίκινγκς, την Honfleur. Χρόνος ελεύθερος για αγορές, φαγητό και καφέ. Επιστροφή στο Παρίσι.
Σημείωση: * Στο 5νθήμερο πρόγραμμα δεν πραγματοποιείται η 4η ημέρα
8/07, 15/07 &22/07 5νθήμερο
2o 515 €
HOLIDAY INN PARIS PORT DE CLICHY 4*
2o 555 €
HOLIDAY INN OPERA GRAND BLVDS 4*
26/07 & 02/08 6ήμερο
2o 625 €
5&6 ΗΜΕΡΕΣ